CELEX: 32010R0357
Language: sl
Date: 2010-04-23 00:00:00
Title: Uredba Komisije (EU) št. 357/2010 z dne 23. aprila 2010 o spremembi Uredbe (EU) št. 185/2010 z dne 4. marca 2010 o določitvi podrobnih ukrepov za izvajanje skupnih osnovnih standardov za varnost letalstva (Besedilo velja za EGP)

27.4.2010   
            
            
               SL
            
            
               Uradni list Evropske unije
            
            
               L 105/10
            
         UREDBA KOMISIJE (EU) št. 357/2010
   z dne 23. aprila 2010
   o spremembi Uredbe (EU) št. 185/2010 z dne 4. marca 2010 o določitvi podrobnih ukrepov za izvajanje skupnih osnovnih standardov za varnost letalstva
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 300/2008 Evropskega parlamenta in Sveta z dne 11. marca 2008 o skupnih pravilih na področju varovanja civilnega letalstva in o razveljavitvi Uredbe (ES) št. 2320/2002 (1) ter zlasti člena 4(3) Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 820/2008 z dne 8. avgusta 2008 o določitvi ukrepov za izvajanje skupnih osnovnih standardov za varnost letalstva (2) vsebuje varnostne postopke za zaloge tekočin in vrečk, ki jih ni možno odpreti brez vidnih poškodb. Vendar bo navedena uredba razveljavljena z 29. aprilom 2010.
            
         
               (2)
            
            
               Uredba Komisije (EU) št. 185/2010 z dne 4. marca 2010 o določitvi podrobnih ukrepov za izvajanje skupnih osnovnih standardov za varnost letalstva (3) bo nadomestila Uredbo (ES) št. 820/2008. Uredba (EU) št. 185/2010 ne vsebuje varnostnih postopkov za zaloge tekočin in vrečk, ki jih ni možno odpreti brez vidnih poškodb.
            
         
               (3)
            
            
               Da bi civilno letalstvo zavarovali pred dejanji nezakonitega vmešavanja, ki ogrožajo varnost civilnega letalstva, je treba ohraniti varnostne postopke za zaloge tekočin, razpršil in gelov ter vrečk, ki jih ni možno odpreti brez vidnih poškodb. Zato jih je treba vključiti v Uredbo (EU) št. 185/2010.
            
         
               (4)
            
            
               Uredba (EU) št. 185/2010 se bo uporabljala od 29. aprila 2010. Ta uredba mora zato nujno začeti veljati, saj se mora uporabljati od istega datuma.
            
         
               (5)
            
            
               Uredbo (EU) št. 185/2010 je zato treba ustrezno spremeniti.
            
         
               (6)
            
            
               Ukrepi, predvideni s to uredbo, so v skladu z mnenjem Odbora za varnost civilnega letalstva, ustanovljenega na podlagi člena 19(1) Uredbe (ES) št. 300/2008 –
            
         SPREJELA NASLEDNJO UREDBO:
   Člen 1
   Priloga k Uredbi (EU) št. 185/2010 se spremeni, kot je določeno v Prilogi k tej uredbi.
   Člen 2
   Ta uredba začne veljati dan po objavi v Uradnem listu Evropske unije.
   Uporablja se od 29. aprila 2010.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 23. aprila 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 97, 9.4.2008, str. 72.
   
      (2)  UL L 221, 19.8.2008, str. 8.
   
      (3)  UL L 55, 5.3.2010, str. 1.
   
      PRILOGA
      Priloga k Uredbi (EU) št. 185/2010 se spremeni:
      
                  1.
               
               
                  Členu 8 se doda točka 8.3:
                  „8.3   DODATNE VARNOSTNE DOLOČBE ZA ZALOGE TEKOČIN, RAZPRŠIL IN GELOV TER VREČK, KI JIH NI MOŽNO ODPRETI BREZ VIDNIH POŠKODB, ZA OSKRBO MED LETOM
                  
                              1.
                           
                           
                              Zaloge vrečk, ki jih ni možno odpreti brez vidnih poškodb, za oskrbo med letom se dostavijo v embalaži, ki je ni možno odpreti brez vidnih poškodb, na nadzorovani del letališča ali varnostno območje omejenega gibanja.
                           
                        
                              2.
                           
                           
                              Zaloge tekočin, razpršil in gelov ter vrečk, ki jih ni možno odpreti brez vidnih poškodb, so po prvem prevzemu na nadzorovanem delu letališča ali varnostnem območju omejenega gibanja in do njihove končne prodaje na zrakoplovu zaščiteni pred nezakonitim vmešavanjem.
                           
                        
                              3.
                           
                           
                              Podrobne določbe za dodatne varnostne določbe za zaloge tekočin, razpršil in gelov ter vrečk, ki jih ni možno odpreti brez vidnih poškodb, za oskrbo med letom so določene v posebnem sklepu.“
                           
                        
            
                  2.
               
               
                  Členu 9 se doda točka 9.3:
                  „9.3   DODATNE VARNOSTNE DOLOČBE ZA ZALOGE TEKOČIN, RAZPRŠIL IN GELOV TER VREČK, KI JIH NI MOŽNO ODPRETI BREZ VIDNIH POŠKODB
                  
                              1.
                           
                           
                              Zaloge vrečk, ki jih ni možno odpreti brez vidnih poškodb, se dostavijo v embalaži, ki je ni možno odpreti brez vidnih poškodb, na nadzorovani del letališča za točko, kjer se pregledajo vstopni kuponi za vkrcanje, ali na varnostno območje omejenega gibanja.
                           
                        
                              2.
                           
                           
                              Zaloge tekočin, razpršil in gelov ter vrečk, ki jih ni možno odpreti brez vidnih poškodb, so po prvem prevzemu na nadzorovanem delu letališča ali varnostnem območju omejenega gibanja in do njihove končne prodaje v trgovini zaščiteni pred nezakonitim vmešavanjem.
                           
                        
                              3.
                           
                           
                              Podrobne določbe za dodatne varnostne določbe za zaloge tekočin, razpršil in gelov ter vrečk, ki jih ni možno odpreti brez vidnih poškodb, so določene v posebnem sklepu.“